કણ્વ ઋષિએ રાજા ઇન્દ્રના સારથિ માતલિની વાત કહી. માતલિ પોતાની પુત્રી માટે વર શોધવા નીકળે છે: નાગરાજ આર્યકના પૌત્ર સુમુખ પર તેની પસંદગી ઊતરે છે. સુમુખના પિતાને ગરુડ ખાઇ ગયા છે અને પછીના મહિને સુમુખનો ગ્રાસ કરવાની ધમકી આપી ગયા છે. માતલિ તેને લઇ ઇન્દ્ર પાસે જાય છે. ઇન્દ્ર સુમુખને આયુષ્ય આપે છે. ગરુડ આથી ક્રોધે ભરાય છે, એને અભિમાન આવે છે. એ ઇન્દ્રને કહે છે જે ભગવાન વિષ્ણુને ધારણ કરનાર બળ જ હું છું. આ વખતે વિષ્ણુપોતાનો હાથ ગરુડ પર મૂકે છે અને ગરુડના હોશકોશ ઊડી જાય છે. એ તુરત જ ક્ષમા કરવા પ્રાર્થના કરે છે.